Legal Document

Category: 395

Text:
1. NOMOΣ ΥΜΔ΄ της 24 Ιουν./24 Ιουλ. 1871 Περί διορισμού και παύσεως των δικαστικών κλητήρων και περί αποζημιώσεως των εξ αυτών εις την ποινικήν υπηρεσίαν τασσομένων. Ο τίτλος του ν. ΥΜΔ΄ διωρθώθη ως άνω εν Εφημ. Κυβερνήσεως της 31 Ιουλ.1871. Ο νόμος ούτος έπαυσεν ισχύων αφ’ ης και όπου εισήχθη η ισχύς του ν. 4858/1930 (κατωτ. αρ. 4) δυνάμει του άρθρ. 11 παρ. 2 αυτού. Άρθρ.1.-(Κατηργήθη υπό του άρθρου 84 στοιχ. ι΄ κωδικοποιημένου Α.Ν. 128/1936 (6.Βε.). Το θέμα περί ου το άρθρον τούτο, ρυθμίζει νυν το άρθρ. 28 παρ. 3 του αυτού Α.Νόμου. Περί του τρόπου του διορισμού βλ. άρθρ.11 παρ. 2 του Π.Δ/τος της 10/30 Οκτ. 1934, 6.Βε.). Άρθρ.2.-Η κοινοποίησις των ποινικών δικογράφων και η εκτέλεσις των ενταλμάτων και ποινικών αποφάσεων, περί ων διαλαμβάνουσι τα άρθρ. 51 και επ. της ποινικής διατιμήσεως, γίνεται δια δικαστικών κλητήρων επί τούτω διοριζομένων και λαμβανόντων, αντί των δια της ποινικής διατιμήσεως κανονιζομένων δικαιωμάτων, μηνιαίαν αποζημίωσιν, κατά τας διατάξεις των επομένων άρθρων. Δυνάμει των άρθρ. 1 και 11 του ν. 4858/1930 (κατωτ. αρ. 4), εις ωρισμένας πόλεις, εις ας και παύει ισχύων ο παρών νόμος, η επίδοσις των ποινικών εν γένει δικογράφων και η εκτέλεσις των ενταλμάτων και ποινικών αποφάσεων γίνεται υπό ποινικών κλητήρων. ΄Αρθρ.3.-Παρ’ εκάστω πλημμελειοδικείω δια την υπηρεσίαν των ανακριτών, παρά ταις εισαγγελίαις των πρωτοδικών, των εφετών, και του Αρείου Πάγου, παρ΄ εκάστω ειρηνοδικείω, και παρά τω πταισματοδικείω Αθηνών διορίζονται δικ. κλητήρες, επί μηνιαία αποζημιώσει, δια την εκτέλεσιν της κατά το προηγούμενον άρθρον ποιν. υπηρεσίας. Οι παρ’ άπασι τοις ειρηνοδικείοις και τω (πρωτοδικείω) πταισματοδικείω Αθηνών δικ. κλητήρες εκτελούσι και τας εις την ποινικήν υπηρεσίαν αναγομένας παραγγελίας των παρ’ αυτοίς δημοσίων κατηγόρων. Περί του ορίου ηλικίας των εμμίσθων κλητήρων βλ. άρθρ. 29 κωδικ. Α.Ν. 128/1936 (6.Βε). Άρθρ.4-5.-(Καθορίζοντα τον τρόπον ορισμού του αριθμού εμμίσθων κλητήρων και την αποζημίωσιν αυτών κατηργήθησαν υπό των άρθρ. 1 και 2 του ν. ΓΨΟΑ΄/1911, 6.Ζγ.2). Άρθρ.6.-Οι κατά τα ανωτέρω διωρισμένοι δικαστικοί κλητήρες οφείλουσι, προσκαλούμενοι υπό του εισαγγελέως, να εκτελώσι, κατά τας ανάγκας της ποινικής υπηρεσίας, και τας παραγγελίας πάσης άλλης εν τω αυτώ τόπω εδρεούσης δικαστικής αρχής εκτός εκείνης παρ’ η εισίν ειδικώς διωρισμένοι. Άρθρ.7-(Κατηργήθη υπό του άρθρ. 9 παρ. 3 Β.Δ. 30 Μαρτ./1 Απρ. 1937, 6.Αη.). Άρθρ.8.-Τα ποινικά δικαιώματα, τα μέχρι τούδε πληρωνόμενα εις τους κλητήρας, περί ων διαλαμβάνουσι τα άρθρ. 53 και επ. της ποινικής διατιμήσεως, εκκαθαρίζονται και εισπράττονται υπέρ του δημοσίου. Βλ. και άρθρ. 4 του ν. ΓΨΟΑ΄/1911 (6.Ζγ.). Σελ. 447 Έμμισθοι και Ποινικοί Δικαστικοί Επιμελητές 6.Ζ.α.4 Άρθρ.9.-(Κατηργήθη υπό των άρθρ. 28 επ. και 84 κωδ. Α.Ν. 128/1936, 6.Βε.10). Άρθρ.10.-Πάσα διάταξις του τε οργανισμού των δικαστηρίων και της ποινικής διατιμήσεως αντιβαίνουσα εις τον παρόντα νόμον καταργείται.